Jy mag tussen 06:00 en 09:00 stap, fietsry of draf, maar net in die buurt waar jy woon en net binne ’n 5 km-radius. Jy mag steeds nie gimnasium toe gaan of in groepe oefen nie.
Ons beveel aan dat jy https://sacoronavirus.co.za/besoek om op hoogte te bly van die nuutste inligting en kennisgewings oor die toepaslike vlakke.
Die COVID-19-pandemie is veroorsaak deur ’n koronavirus soortgelyk aan die een wat ernstige akute respiratoriese sindroom (ears) veroorsaak. Daar word geraam dat minstens een vyfde van die wêreldbevolking tans in kwarantyn of inperking is weens COVID-19. Hierdie syfer sal aanhou styg namate die getal infeksies toeneem. Verskeie lande het ook ’n aandklokreël ingestel as ’n maatreël om sosiale distansiëring te bevorder en die verspreiding van die virus te keer. Mense met bestaande mediese toestande soos hipertensie, diabetes en hartsiekte het ’n groter risiko om COVID-19 op te doen. Medihelp doen ’n beroep op alle lede om steeds sosiale distansiëring en goeie higiëne toe te pas. Bly asseblief sover moontlik tuis, in die belang van jou gesondheid en die gesondheid van ander mense. Hier’s meer inligting: